
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 818 

20 Οκτωβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβ. 12,0 στρεμμάτων 
στη θέση «Γκέκας» περιφέρειας Κοιν. Αερινού 
Νομού Μαγνησίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηση και οικιστική καταλληλότητα δύο (2) ε¬ 
κτάσεων ιδιοκτησίας φυσικών προσώπων με εκ¬ 
προσώπους τους Β. Λαμπρόπουλο, Ν. 
Ανδριανόπουλο, Γ. Κεφαλωνίτη, Μ. Κορρέ και Α. 
Κωτούλα - Σαουλίδου, στη θέση «Θραψερή» ή 
«Καλογεροβίστα» της Κοινότητας Ροβιών (Ν. 
Εύβοιας)». 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 2328 (1) 

Κήρυξη αναδασωτέας έκτασης εμβ. 12,0 στρεμμάτων 
στη θέση «Γκέκας» περιφέρειας Κοιν. Αερινού Νομού 
Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του 
Συντάγματος. 

3. Τις διατάξεις του Ν. 998/79 «Περί προστασίας Δασών 
κ.λ.π. και ειδικότερα: 


α. του άρθρου 41 παρ. 1. 
β. του άρθρου 38 παρ. 1. 

4. Τις διαταγές του Υπουργείου Γεωργίας: 
α. 160417/1180/8.7.80. 

β. 182447/3049/24.9.80. 

5. Την αριθμ. 2790/10.10.96 απόφασή μας, με την οποία 
κηρύχθηκε ως αναδασωτέα δημόσια δασική έκταση στη 

^ θέση «Γκέκας» περιφ. Κοιν. Αερινού, το εμβαδόν της ο¬ 
ποίας εσφαλμένα είχε υπολογισθεί σε 20 στρέμμ. αντί του 
ορθού των 12 στρεμμάτων. 

6. Την αριθμ. 5094/23.9.98 πρόταση του Δασαρχείου 
Βόλου με την οποία προτείνεται η έκδοση στο ορθό της 
ως άνω απόφασής μας σ’ ότι αφορά τον αριθμό στρεμ¬ 
μάτων. 

7. Του Ν. 2503/30.5.97 «Περί Διοικητικής, αποκέντρω¬ 
σης, στελέχωσηςτης Περιφέρειας κ.α. δ/ξεις». 

8. Την αριθμ. 449/17.2.98 απόφαση του Γενικού 
Γραμματέα της Περιφέρειας Θεσσαλίας, περί εξουσιο- 
δοτήσεως των Δ/ντών Δασών των Νομών της 
Περιφέρειας να υπογράφουν με εντολή του αποφάσεις 
για την κήρυξη αναδασωτέων εκτάσεων, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής έκτασης και την αποκατάστα¬ 
ση δια τεχνητής μεθόδου της βλάστησης που καταστρά¬ 
φηκε τη δημόσια έκταση με δασικό χαρακτήρα, εμβαδού 
12,0 στρεμ. που βρίσκεται στη θέση «Γκέκα» περιφέρειας 
Κοιν. Αερινού και προσδιορίζεται από τα στοιχεία: 
ΑΒΓΔΕΖΗΑ και έχει όρια: 

Ανατολικά: Δασική έκταση αειρ. πλ/λων 
Δυτικά: Γεωργικές καλλιέργειες. 

Βόρεια: Δασική έκταση αειρ. πλ/λων 
Νότια: Δασική έκταση αειρ. πλ/λων 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 28 Σεπτεμβρίου 1998 

Με εντ. Γ εν. Γ ραμ. Περιφέρειας 
ΕΥΣΤ. ΣΤΑΘΑΡΑΚΟΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 26342/5641 (2) 

Χωροθέτηση και οικιστική καταλληλότητα δύο (2) εκτά¬ 
σεων ιδιοκτησίας φυσικών προσώπων με εκπροσώ¬ 
πους τους Β. Λαμπρόπουλο, Ν. Ανδριανόπουλο, Γ. 
Κεφαλωνίτη, Μ. Κορρέ και Α. Κωτούλα - Σαουλίδου, 
στη θέση «Θραψερή» ή «Καλογεροβίστα» της 
Κοινότητας Ροβιών (Ν. Εύβοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1,2 και 3 του άρθρου 29του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α' 70), όπως η παρ. 1 συμπληρώθηκε με 
την παρ. 7 του άρθρου 6, και την παρ. 9 του άρθρου 8 του 
Ν. 2052/1992 «Μέτρα για την αντιμετώπιση του νέφους 
και πολεοδομικές ρυθμίσεις» (Α' 94), όπως συμπληρώθη¬ 
κε με την παρ. 16 του άρθρου 6 του Ν. 2160/1993 
«Ρυθμίσειςγιατοντουρισμό και άλλες διατάξεις» (Α' 118). 

2. Τις διατάξεις της παρ. 16 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α 124). 

3. Τις διατάξεις του άρθρου 1 της 71076/7351/24.6.1991 
απόφαση του Υπουργού Περιβάλλοντος Χωροταξίας και 
Δημοσίων Έργων «Απαιτούμενα δικαιολογητικά για την 
έκδοση της απόφασης οικιστικής καταλληλότητας και για 
την έγκριση της πολεοδομικής μελέτηςτου άρθρου 29του 
Ν. 1947/1991 και σχετικές ρυθμίσεις» (Β' 492). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081 /1992 (Α 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

5. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος Χωροταξίας και Δημοσίων Έργων» (Α' 9). 

6. Τις 65604/3336/22.3.1996 και 65605/3335/22.3.1996 
αιτήσεις των Ν. Ανδριανόπουλου, Β. Λαμπρόπουλου, Μιχ. 
Κορρέ, Γ. Κεφαλλωνίτη και Αλίκης Κωτούλα - Σαουλίδου. 

7. Τις 18298/1997 και 18307/1997 δηλώσεις του Γ. 
Κεφαλωνίτη ενεργούντος ως πληρεξουσίου των Ανδρέα 
Λεβετζή, Σταυρούλας Νιωτάκη κλπ. ενώπιον του συμβο¬ 
λαιογράφου Αθηνών Βασιλείου Π. Αναγνωστόπουλου. 

8. Τα Ηβ/353/1.2.1996 και Ηβ/664/8.4.1996 έγγραφα 
του Δασαρχείου Λίμνης - Περιφέρειας Στερεός Ελλάδας. 

9. Την 121.603/13.9.1996 απόφαση του Υπουργού 
Γ εωργίας. 

10. Το 2014/23.4.1996 έγγραφο της Διεύθυνσης 
Αγροτικής Ανάπτυξης της Νομαρχιακής Αυτοδιοίκησης 
Εύβοιας. 

11. Το 684/13.3.1996 έγγραφο της ΙΑ' Εφορείας 
Προϊστορικών και Κλασσικών Αρχαιοτήτων του Υπουρ¬ 
γείου Πολιτισμού. 

12. Το 1288/17.6.1996 έγγραφο της 1ης Εφορείας 
Βυζαντινών Αρχαιοτήτων του Υπουργείου Πολιτισμού. 

13. Το 720/824/8.4.1996 έγγραφο της 1ης Εφορείας 


Νεωτέρων Μνημείων, Περιφέρειας Στερεός Ελλάδαςτου 
Υπουργείου Πολιτισμού. 

14. Το 54239 / 1 63γ/6427/30.5.1997 έγγραφο της Διεύ¬ 
θυνσης Οικοδομικών και Κτιριοδομικών Κανονισμών - 
Υπουργείου Περιβάλλοντος, Χωροταξίας και Δημοσίων 
Έργων. 

15. Το 6272/11868/28.11.1997 έγγραφο της Διεύ¬ 
θυνσης Χωροταξίας του Υπουργείου Περιβάλλοντος 
Χωροταξίας και Δημοσίων Έργων. 

16. Το 120511/7412/9.7.1997 έγγραφο της Δ/νσης 
Περιβαλλοντικού Σχεδιασμού του Υπουργείου Περιβάλ¬ 
λοντος Χωροταξίας και Δημοσίων Έργων. 

17. Τις 3/1994 και 58/1998 γνωμοδοτήσεις του κοινοτι¬ 
κού συμβουλίου Ροβιών. 

18. Τα υπόλοιπα στοιχεία του φακέλλου. 

19. Την 44/1998 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

Α) Εγκρίνεται η χωροθέτηση και η οικιστική καταλληλό¬ 
τητα α) ενιαίας έκτασης εμβαδού 144,5 στρεμμάτων πε¬ 
ρίπου (Δυτικό Τμήμα) και β) ενιαίας έκτασης εμβαδού 
82,3 στρεμμάτων περίπου (Ανατολικό Τμήμα), ιδιοκτη¬ 
σίας φυσικών προσώπων εκπροσωπουμένων από τους Β. 
Λαμπρόπουλο, Ν. Ανδριανόπουλο, Γ. Κεφαλωνίτη, Μ. 
Κορρέ και Α. Κωτούλα - Σαουλίδου, που βρίσκονται στη 
θέση «Θραψερή» ή «Καλογεροβίστα» της Κοινότητας 
Ροβιών (Ν. Εύβοιας), όπως οι εκτάσεις αυτές φαίνονται 
περικλειόμενες με κόκκινη γραμμή στα δύο (2) σχετικά 
πρωτότυπα διαγράμματα σε κλίμακα 1:2000 που θεωρή¬ 
θηκαν από τον Προϊστάμενο της Δ/νσης Τοπογραφικών 
Εφαρμογών με την 26342/1998 πράξη του και που αντίτυ- 
πάτους σε φωτοσμίκρυνση δημοσιεύονται μετηνπαρού- 
σα απόφαση, για την εξυπηρέτηση χρήσης αμιγούς κα¬ 
τοικίας, όπως προσδιορίζεται από το άρθρο 2 του από 
23.2.1987 Π.Δ/τος (Δ' 166). 

Β) Οι λοιποί όροι και προϋποθέσεις της κάθε έκτασης ο¬ 
ρίζονται ως εξής: 

1. Το ελάχιστο ποσοστό της έκτασης, το οποίο διατίθε¬ 
ται για τη δημιουργία κοινωφελών και κοινοχρήστων χώ¬ 
ρων καθορίζεται σε 50%. 

2. Συντελεστής δόμησης στο σύνολο της έκτασης: δε¬ 
καπέντε εκατοστά (0,15). 

3.0 καθαρός συντελεστής δόμησης στους οικοδομήσι- 
μουςχώρους (Ο.Τ.) δεν μπορεί να υπερβαίνει τα σαράντα 
εκατοστά (0,40). 

4. Μέση πυκνότητα 4 άτομα ανά στρέμμα. 

5. Το μέγιστο επιτρεπόμενο ύψος των κτιρίων καθορίζε¬ 
ται με την πολεοδομική μελέτη λαμβάνοντας υπόψη την 
προσαρμογή των κτιριακών όγκων στο ανάγλυφο του ε¬ 
δάφους και στους μικρούς όγκους. 

6. Προϋπόθεση για την έγκριση της σχετικής πολεοδο¬ 
μικής μελέτης είναι: 

α. Σύσταξη πλήρους μελέτης περιβαλλονπκών επιπτώσε¬ 
ων (ΜΠΕ) σύμφωνα με τις προδιαγραφές του πίνακα 2 του 
άρθρου 16της 69269/5387/1990 ΚΥΑ (Β' 678) Τύπου Β'). 

β. Σύνταξη μελέτης για την επεξεργασία και την διάθε¬ 
ση των επεξεργασμένων λυμάτων (βιολογικός καθαρι¬ 
σμός, τρόπος και χώρος διάθεσης των λυμάτων, αποδό¬ 
σεις της όλης εγκατάστασης) σύμφωνα με τις ισχύουσες 
υγειονομικές διατάξεις. 

Οι παραπάνω μελέτες (α) και (β) πρέπει να υποβληθούν 
στην Διεύθυνση Περιβαλλοντικού Σχεδιασμού σε 5 τεύχη 
νομίμως χαρτοσημασμένα, προκειμένου να τηρηθεί η 
διαδικασία έγκρισης περιβαλλοντικών όρων του άρθρου 
9 της 69269/5387/1990 ΚΥΑ (678 Β) και να δοθεί η τελική 
έγκριση του Υπουργού Περιβάλλοντος Χωροταξίας και 
Δημοσίων Έργων. 

γ. Εξέταση της δυνατότητας κατασκευής μιας μονάδας 
επεξεργασίας υγρών αποβλήτων με την γειτονική έκταση 
ιδιοκτησίας των ιδίων ιδιοκτητών. 

δ. Οριοθέτηση τυχόν υπαρχόντων ρεμάτων (είτε εντός 
της συγκεκριμένης έκτασης, είτε κατά μήκος των ορίων 
της). Οι οικοδομικές γραμμές τοποθετούνται σε απόστα¬ 
ση τουλάχιστον 25.00 μέτρα από τις οριογραμμέςτων ρε¬ 
μάτων. 

Το ΝΑ τμήμα της έκτασης των 82.557 τ.μ. που περικλεί¬ 
ει δασικούς θύλακες εξαιρείται από την δόμηση. 
Παραμένει ως κοινόχρηστος χώρος. Επιτρέπεται η χωρο- 
θέτηση εγκαταστάσεων βιολογικού καθαρισμού. 

ε. Σύνταξη υδρογεωλογικής - υδρολογικής- υδραυλι¬ 
κής μελέτης αποχέτευσης επιφανειακών υδάτων, η οποία 
εγκρίνεται από τη Διεύθυνση Οικοδομικών και 
Κτιριοδομικών Κανονισμών του Υπουργείου 
Περιβάλλοντος, Χωροταξίας και Δημοσίων Έργων. 

7. Εξαιρούνται από τη δόμηση οι επιφάνειες που πα¬ 
ρουσιάζουν κλίση μεγαλύτερη του 35%. 

8. Πριν την εκτέλεση οποιονδήποτε εργασιών, εκσκα¬ 
φών και αδειών τεχνικών έργων απαιτείται η άδεια των αρ¬ 
μοδίων Αρχαιολογικών Υπηρεσιών (1η Εφορεία 
Βυζαντινών Αρχαιοτήτων και ΙΑ' Εφορεία Προϊστορικών 
και Κλασσικών Αρχαιοτήτων). 

9. Γιατην έκδοση οικοδομικών αδειώνπου εμπίπτουν σε 
ζώνη με την ένδειξη ΚΠ, όπως φαίνεται στα παραπάνω 


διαγράμματα, απαιτείται γεωτεχνική γνωμάτευση μελέ¬ 
της ευστάθειας τεχνητών πρανών. 

10. Για την υδροδότηση του οικισμού, όλα τα έξοδα που 
απαιτούνται βαρύνουν τους συνιδιοκτήτες της έκτασης. 

11. Για την έκδοση οικοδομικών αδειών απαιτείται η έ¬ 
γκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

12. Επί πλέον των ανωτέρω απαιτείται: 

α. Οι εξωτερικές όψεις των κτιρίων και οι διαμορφώσεις 
των εξωτερικών ελεύθερων χώρων να ακολουθήσουν τα 
πρότυπα καιτην κλίμακα των μικρών οικισμών, ενώ η π ρο- 
σαρμογή των κτιριακών όγκων στο ανάγλυφο του εδά¬ 
φους και στο δομημένο περιβάλλον της ευρύτερης πε¬ 
ριοχής πρέπει να λάβει υπ’ όψη της τη διατήρηση της υ- 
πάρχουσας βλάστησης και τη συμπλήρωση της με 
βλαστικά είδη που προσαρμόζονται στις εδαφοκλιματο- 
λογικές συνθήκες της περιοχής. 

β. Η ομαλότερη δυνατή διαμόρφωση των πρανών, ενώ 
οι χώροι στάθμευσης πρέπει να ενταχθούν αισθητικά 
στον προς δόμηση χώρο, ώστε σε συνδυασμό με το είδος 
των κατασκευών να εξασφαλίζεται η συνέχεια του φυσι¬ 
κού τοπίου και να μην παρεμποδίζεται η ελεύθερη θέα σε 
όλους τους χώρους της έκτασης. 

γ. Η χάραξη του απαραίτητου οδικού δικτύου να γίνει 
παράλληλα με τις υψομετρικές καμπύλες με την μικρότε¬ 
ρη δυνατή επέμβαση στο τοπίο και χωρίς απόρριψη των 
προϊόντων εκσκαφής στο κατάντη των δρόμων. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 25 Σεπτεμβρίου 1998 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

